Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 165

10. évfolyam Belépõ tevékenységformák Az óra szervezéséhez szükséges vezényszavak, alakzatok használata. Különbözõ sebességû járások, futások, átmenetek végrehajtása. Sokféle gimnasztikai alapforma, illetve kéziszergyakorlat ismerete, 2–3 alapforma alkalmazása. A helyes testtartást javító gyakorlatok használata. A kondicionális képességeknek (különösen az erõ és az állóképesség) a tanulók kiinduló szintjéhez igazított fejlesztése. Az atlétikai mozgásanyagból a futások, dobások és ugrások választott technikáinak gyakorlása, javítása, törekvés a mérhetõ teljesítmények növelésére. A torna választott szerein elemkapcsolatok önálló összeállítása, törekvés pontos végrehajtásra. A választott sportjátékokban a tanult technikai elemek tudatos alkalmazása, a játékszabályok ismerete. A természetben ûzhetõ sportágak közül lehetõség szerint legalább egynek a gyakorlása. Küzdõsportok technikai elemeinek gyakorlása. Folyamatos úszás mindkét választott úszásnemben. Ritmikus gimnasztika. Témakörök Tartalmak Rendgyakorlatok Sorakozás különbözõ alakzatokban. Figurális menetek, futások. Átmenet járásból futásba és vissza. A tanulók tudatos, fegyelmezett magatartásának kialakítása. Elõkészítés, alapozás, prevenció Gimnasztika: a 9. évfolyam elõírása szerint. Biomechanikailag helyes testtartást biztosító gyakorlatok. Zenés gimnasztika. Atlétika Az atlétika egyes ágainak elsajátításához szükséges speciális témakörtõl függõ (cél)gyakorlatok. Futóiskola, szökdelõ-ugróiskola, dobóiskola. A 9. évfolyam anyagának végrehajtása nagyobb hatásfokkal (intenzitás, idõtartam, ismétlésszám). Futások Gyorsfutás 60–100 m-es távon. Rajtgyakorlatok, álló-térdelõrajt, rajtversenyek. Fokozófutás, iramfutás. Tartós futások. Ugrások Magasugrás: 5–7 lépés nekifutással, választott technikával. A végrehajtás (technika) javítása, különös tekintettel a kitámasztásra, felugrásra és a légmunkára. Magasugró-versenyek. Távolugrás: Nekifutással guggoló vagy homorító technikával, az elugrás után kifejezett sodródással. Távolugró-versenyek. Dobások Kislabdahajítás: a labda hosszú úton történõ gyorsítása. 5 lépéses, majd lendületszerzéssel való dobóritmus kialakítása. Ívképzés. Dobóversenyek. Súlylökés: háttal felállásból becsúszással (fiúk 4–5 kg-os, lányok 3–4 kg-os súlygolyóval). Elõfeszített helyzet kialakítása, kétlábtámaszos helyzet. Súlylökõ-versenyek. Torna jellegû feladatmegoldások Szergyakorlatok Talaj Fellendülés futólagos kézállásba, gurulás elõre állásba. Kézenátfordulás oldalt (mindkét oldalra). Fejen- és kézenátfordulás. Repülõ gurulóátfordulás. Összefüggõ talajgyakorlat a 9. és 10. évfolyamon tanult elemekbõl. Összekötõ elemekként a fiúk a gimnasztika, a lányok a ritmikus gimnasztika elemeit használják. Szekrényugrás Fiúk: hosszában (4–5 rész) terpeszátugrás, guggolóátugrás. Lányok: hosszában (4–5 rész) felguggolás leterpesztés, keresztben (4–5 rész) zsugorkanyarlati átugrás mindkét oldalra. Korlát (fiúk) Felkarfüggés. Alaplendület felkarfüggésben. Felkarfüggésben lendület, fellendülés elõre támasz terpeszülésbe. Támaszban lendület, vetõdési leugrás. Összefüggõ gyakorlat a 9. és 10. évfolyamon tanult elemek felhasználásával. Gyûrû (fiúk) Vállátfordulás elõre. Függésben lendület elõre, terpeszleugrás hátra. Hátsómérleg-kísérletek. Összefüggõ gyakorlat a 9. és 10. évfolyamon tanult elemek felhasználásával. Gerenda (lányok) Érintõjárás, hintajárás, hármaslépés. 180 fokos fordulat kétlábonállásban, guggolásban. Különbözõ állások és testhelyzetek. Felugrás mellsõ oldalállásból egy lábátlendítéssel oldalülõtámaszba egy combon. Leugrás, függõleges repülés különbözõ feladatokkal. Összefüggõ gyakorlat a 9. és 10. évfolyamon tanult elemek felhasználásával. Ritmikus gimnasztika (lányok) Íves és nyújtott kartartások variációi. Törzsdöntés fokozatai, törzsívek elõre és hátra. Lábemelések, láblendítések, fordulatok, futó fordulat egy lábon, keringõlépés. Átugrások egyik lábról a másikra. Testnevelési és sportjátékok A 9. évfolyamon választott sportjáték anyagát kell feldolgozni. Kézilabda Támadásban a védelem széthúzása gyors adogatással, lövõcselekkel, résekre helyezkedés, kapott labdával betörés, kapuralövés. Büntetõ dobás. Egyszerû lövõ- és átadáscselek. Kosárlabda A 9. évfolyam elõírásai szerinti emberfogásos védekezés. Az 1:1, 2:2 elleni játékban betörések, befutások, dobások kialakítása. Átadások: pattintott, egykezes alsóátadás. Labdavezetés irányváltoztatással. Fektetett dobás futás közben átvett labdával. Játék osztogatóval és kétkosárra. Labdarúgás Támadások a támadás súlypontjának változtatásával rövid és hosszú átadásokkal. Labdavezetés közben irányváltoztatás és megállás a védõtõl való szabadulás szándékával. Belsõcsüdrúgás. Védõk váltása kijátszás esetén. Röplabda Pattintó alkar- vagy kosárérintés. Magasívû feladás kosárérintéssel a háló melletti társnak. Ütõmozdulattal átütés a talajról, illetve felugrásból vagy leütés felugrásból. Egyéni sánc. Alsó- vagy felsõnyitás. Röplabdajáték. Természetben ûzhetõ sportok A helyi lehetõségektõl és az idõjárástól függõen szánkózás, korcsolyázás, sízés, jégkorongozás és képességfejlesztõ gyakorlatok. Önvédelmi és küzdõsportok Küzdõjátékok párokban és csoportosan. Küzdõjátékok szerekkel (bot, medicinlabda stb.) versenyek. Birkózás (fiúk) Fogások térdelésben, hidalás, kimozdítás fekvésbõl. Páros küzdelmek. Úszás A 9. évfolyamon választott úszásnemek magasabb szintû végrehajtása. Fogalmak Elõfeszített helyzet, kétlábtámaszos helyzet, ívhelyzet, a dobószámoknál használt végrehajtási formák a szerek elengedése elõtt a jobb teljesítmény érdekében. A továbbhaladás feltételei Kéziszer-gyakorlatok végrehajtása utasításra, önálló szabadgyakorlat tervezése és végrehajtása, a testtartást javító gyakorlatok önálló végrehajtása. A kondicionális képességek szintjének megtartása, illetve javulása, javulás a mérhetõ atlétikai teljesítményekben, a technikai végrehajtás tökéletesítése. A választott szereken elemkapcsolatok önálló végrehajtása. Aktív részvétel a választott sportjátékokban, szabályok szerinti játék. Aktív részvétel egy természetben ûzhetõ sportágban. Aktív részvétel a küzdõ sportokban. Folyamatos úszás két úszásnemben 25 méteren.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes